Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 502/13/7707	Prešov, 18.9.2013
EEČ : 2-58-303-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 4, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: murár
v období od  13. februára 2012 doposiaľ  v Prešove a inde  čo aj z nedbanlivosti si neplnil vyživovaciu povinnosť voči svojej dcére maloletej Sofii Mydlárovej, nar. XXXXX,  napriek tomu, že rozsudkom Okresného súdu v  Prešove sp. zn. 27 P 552/2010 zo dňa 12.04.2011,  právoplatným dňa 13.05.2011 a vykonateľným dňa 16.05.2011 bol zaviazaný prispievať na výživu dcéry Sofie sumou 60,- eur mesačne vopred k rukám matky XXXXX, vždy do 15-teho dňa v mesiaci vopred, a tohto konania sa dopustil napriek tomu, že v predchádzajúcich dvadsiatich štyroch mesiacoch bol  trestným rozkazom Okresného súdu v Prešove sp. zn. 3T 5/2012  zo dňa 13. 02. 202, právoplatným 29. 02.2012  odsúdený za taký čin, čím matke XXXXX, nar. 09.04.1989, bytom XXXXX, Októbrova č.55 za obdobie od 13. februára 2013 doposiaľ dlhuje na výživnom  sumu 360,- eur,  

lebo zanikla trestnosť činu

Odôvodnenie:
	Na základe trestného oznámenia XXXXX zo dňa 24. júna 2013 (matka mal.  Sofie Mydlárovej, nar. XXXXX), vyšetrovateľ Okresného riaditeľstva PZ v Prešove dňa 28. júna 2013 pod sp. zn. ORP-703/1-OVK-PO-2013 začal trestné stíhanie pre prečin zanedbanie povinnej výživy podľa § 207 ods.1, ods.3 písm. c) Trestného zákona.  Následne ten istý policajt uznesením zo dňa 12. júla 2013 podľa §206 ods. 1 Trestného poriadku začal stíhať XXXXX za prečin zanedbanie povinnej výživy podľa §  207 ods.1, ods.3 písm. c) Trestného zákona  v podstate na tom skutkovom základe, ako je uvedené vo výrokovej časti   tohto uznesenia.

	Po vykonaní vyšetrovania vyšetrovateľ dňa 26. júla 2013 predložil na  tunajšiu  prokuratúru  vyšetrovací spis spolu s návrhom na zastavenie trestného stíhania.

	Preskúmaním predloženého spisového materiálu som zistila, že návrh vyšetrovateľa policajného zboru je v tomto štádiu trestného konania  opodstatnený.

	Svedkyňa - poškodená XXXXX k veci uviedla, že XXXXX si svoju vyživovaciu poivinnosť neplnil od začiatku, t. j. od rozhodnutia súdu, preto už aj v minulosti na neho podala trestné oznámenie, pričom bol odsúdený trestným rozkazom Okresného súdu v Prešove sp.zn. 4T 5/2012 zo dňa 13.02.2013. V tomto rozhodnutí  mu bol uložený trest odňatia slobody v trvaní 12 mesiacov s podmienečným odkladom výkonu na skúšobnú dobu dvoch rokov. Nakoľko ani po tomto odsúdení, t.j. od vydania trestného rozkazu si vyživovaciu povinnosť neplní, opäť bola nútená podať trstné oznámenie.
Uviedla, že takto jej od 13. februára 2013 do dňa výsluchu  na výživnom pre ich dcéru Sofiu dlhuje 360,- €. Dňa 2. mája 2013 jej na účet zaslal sumu 15,- eur, dňa 24.06.2013 sumu 10,- eur, dňa 12.07.2013 sumu 10,- eur a 16.07.2013 jej zaplatil 325,- €. Vzhľadom na vyššie uvedené po sčítaní uhradených súm jej obvinený zaplatil celé výživné za uvedené obdobie. V závere uviedla, že ich dcéra XXXXX núdzou netrpela a neplatenie výživného nemalo na ňu n trvalo nepriaznivé následky.

Z výsluchu obvineného XXXXX (č.l. 6-11 vyšetrovacieho spisu) vyplýva, že si je vedomí svojej vyživovacej povinnosti, avšak nemá žiaden príjem Mesačne poberá len sociálne dávky vo výške 62,50 eur. Taktiež predložil potvrdenie o tom, že je evidovaný na ÚPSVaR v Prešove a zároveň predložil doklady o zaplatení (vklady na hotovostný účet v Slovenskej sporiteľni),  celkom v sume 35,- € . Záverom uviedol, že dlh na výživnom sa bude snažiť čím skôr uhradiť.

Na č.l. 18-23 je pripojený rozsudok Okresného súdu XXXXX č.k. 27P 552/2010-96 z o dňa 12. apríla 2011, ktorým bola mal. XXXXX zverená do osobnej starostlivosti matky a zároveň  boli upravené práva a povinnosti otca k maloletej Sofii. 
Predchádzajúce odsúdenie obvineného M. Mydlára za prečin zanedbania povinnej výživy podľa § 207 ods.1,3 písm. b) Trestného zákona  je potvrdené fotokópiu trestného rozkazu v Prešove zo dňa 13.02.2012 sp.zn. 3 T 5/2012
	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať iného. 

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. g) Trestného poriadku prokurátor zastaví trestné stíhanie, ak zanikla trestnosť činu.

  	Vzhľadom na vyššie uvedené skutočnosti považujem za preukázané, že obv. XXXXX splatením celého riadneho výživného voči matke dieťaťa XXXXX si dodatočne splnil svoju povinnosť a keďže jeho konanie nemalo trvalo nepriaznivé následky, trestnosť činu zanikla. Preto bolo potrebné trestné stíhanie podľa § 215 ods. 1 písm. g) Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Natália Čurillová
prokurátorka